open-index/open-wikipedia-markdown huggingface dataset:
Alexandra Hildebrandt

**Alexandra Hildebrandt** (født 27. februar 1959 i Kyiv) er en ukrainskfødt tysk kunstner og enke etter frihetskjemperen Rainer Hildebrandt, som hun giftet seg med i 1995. Siden mannens død har hun vært direktør for Murmuseet i *Haus am Checkpoint Charlie*. Hildebrandt ble blant annet kjent for å oppføre Frihetsminnesmerket.

Alexandra Hildebrandt fullførte gymnaset i 1976 og studerte elektronikk i Kyiv frem til 1980. Hun arbeidet en tid i rustningsindustrien, før hun brøt over tvert i 1986 og begynte å studere kunst. Hun holdt sin første utstilling i 1990 i Berlin. I den forbindelse ble hun kjent med Rainer Hildebrandt, og i 1991 flyttet hun til Berlin.

## Publikasjoner
* *Die Mauer.Zahlen.Daten*, Haus am Checkpoint Charlie Verlag, Berlin 2001, ISBN 3-922484-43-3
* *Ein Mensch – Rainer Hildebrandt. Begegnungen* ISBN 3-922484-41-7

## Referanser




## Eksterne lenker
* 
*
Anfi del Mar

**Anfi del Mar** er et ferieanlegg i Arguineguín på sydvestsiden av den spanske øya Gran Canaria, som er drevet av Anfi Gruppen. Anlegget består av fire ferieklubber (timeshare) med rett under 1&nbsp;000 leiligheter, som disponeres av 30&nbsp;000 medlemmer, hvorav 7&nbsp;000 norske.

Anfi del Mar ble til som et resultat av et prosjekt som ble startet i 1988 av den norske entreprenøren Bjørn Lyng. I 1992 opprettet Lyng-gruppen selskapet *Anfi International BV*, og året etter sto den første ferieklubben ferdig, *Anfi Beach Club*. I 1996 ble *Club Puerto Anfi* ferdigstilt, og tre år senere *Club Monte Anfi*. Med *Club Gran Anfi* i 2003 hadde prosjektet ferdigstilt de fire ferieklubbene som utgjør Anfi del Mar. Disse har felles parkanlegg, et kjøpesenter, en marina med 80 båtplasser, en planmessig anlagt øy i hjerteform og en kunstig sandstrand med 20 tonn hvit karibisk sand. Steinen som ble sprengt ut ved utbyggingen ble i stor grad gjenbrukt.

## Utmerkelser
* 1997: *Nummer 1 av alle ferieanlegg i Spania*, tildelt av det spanske turistdepartementet.

## Referanser




## Eksterne lenker
*
Homo habilis

***Homo habilis*** er betegnelsen på den eldste formen for menneske, som også kalles urmennesket. Homo habilis levde i det østlige og sørlige Afrika for mellom 2,3 millioner og 1,65 millioner år siden.

## Betegnelsen
Sammen med funnene av *Homo habilis* ble det også funnet enkle steinredskaper, og indikasjonen på at de var i stand til å tilvirke og bruke redskaper er årsaken til at disse menneskene ble gitt betegnelsen Homo habilis, som er latin og betyr «det nevenyttige mennesket».

## De første funnene
I 1960 gjorde forskeren Jonathan Leakey et funn i Olduvai Gorge i Tanzania av det som for første gang ble bedømt som en til da ukjent, eldre menneskeart. Det han fant, var en del av skallen til et ungt individ, samt ben fra en hånd og en fot. Funnet har blitt katalogisert som OH 7; bokstavene «OH» står for «Olduvai Hominid», det vil si mennesketype fra Olduvai. Datering viste at disse delene av et skjelett var 1,75 millioner år gamle. Det viste seg senere at en assistent av Jonathan Leakeys foreldre, Louis og Mary Leakey, hadde funnet en like gammel jeksel året før. Assistenten het Heselon Mukiri, men funnet hans ble ikke kategorisert før etter at Jonathan Leakey hadde gjort sin oppdagelse. I ettertid er funnet fra 1959 katalogisert som OH 4. 

## Hjernestørrelse
Hjernestørrelsen på Homo habilis var bare halvparten av det vi finner hos det moderne mennesket (*Homo sapiens*).

## Referanser


## Eksterne lenker
*
Clarinbridge

**Clarinbridge/Clarenbridge** (irsk: *Droichead an Chláirín*) er en liten landsby sør i grevskapet Galway i Irland. Det ligger ved munningen av elven Clarin ved enden av bukten Dunbulcaun Bay som er den mest østlige delen av bukten Galway Bay. Ved folketellingen i 2016 hadde landsbyen en befolkning på 384 innbyggere.

## Historie

Herskapshuset Kilcornan House ble bygget i 1836 etter formgiving av arkitekt George Papworth. Det står fortsatt, kun med endret taklinjer og uten det tidligere store skorsteinene. Eiendommen tilhørte den normanniske familien Burke, men fikk ny eier i 1763 ved familien Redington.

I 1916 var Clarinbridge et av de få steder utenfor Dublin hvor det forekom en større aksjon under påskeopprøret. Liam Mellows ledet en stor gruppe som angrep politistasjoner i Oranmore og Clarinbridge, men angrepene ble raskt slått tilbake.

Clarinbridge Heritage, en frivillig organisjon for bevarelse av landsbyens kulturarv ble opprettet i 2010.

## Hagesenter
Det er stort hagesenter i landsbyen, Glarenbridge Garden Centre, som ble etablert i 2004. Senteret har spesialisert seg i blant annet eksotiske planter, stedegne og uvanlige trær, foruten utendørsmæbler og dekor.

## Sport
Den lokale klubben tilhørende Gaelic Athletic Association er Clarinbridge GAA.

## Referanser


## Eksterne lenker
* 
*Clarenbridge Oyster Festival, østersfestival
3. infanteridivisjon (USA)

**Den amerikanske 3. infanteridivisjon** (også kalt *Rock of the Marne*) er en divisjon i den amerikanske hæren som ligger under XVIII luftbårne korps. Avdelingen er forlagt i Fort Stewart i Georgia.  

## Historie

### Første verdenskrig
3. infanteridivisjon ble først aktivert under første verdenskrig, hvor den deltok i flere store slag, inkludert slaget ved Château-Thierry og slaget ved Belleau Wood. Divisjonen utmerket seg i kamp og mottok flere utmerkelser for sin innsats.

### Andre verdenskrig
Under andre verdenskrig kjempet divisjonen i Nord-Afrika, Italia og i invasjonen av Frankrike. Den deltok i slag som Anzio og i frigjøringen av Paris. 3. infanteridivisjon var kjent for sin utholdenhet og kampånd, og den oppnådde betydelig suksess mot tyske styrker.

### Senere konflikter
Divisjonen har også vært aktiv i nyere konflikter, inkludert Koreakrigen, Gulfkrigen, og de senere krigene i Irak og Afghanistan.  

Avdelingen er av de mest seierrike i den amerikanske hæren, men har også betalt for det gjennom over 50&nbsp;000 drepte og sårede opp gjennom tiden. 49 medlemmer av divisjonen har vunnet USAs høyeste utmerkelse for tapperhet i strid, Kongressens æresmedalje. 

USAs høyest dekorerte soldat gjennom tidene, Audie Murphy, var i 3. infanteridivisjon.

## Referanser
Rhysodidae

**Rhysodidae** er en liten gruppe av primitive biller som lever i død ved. Ingen arter finnes i Norge, men én art, *Rhysodes sulcatus*, er funnet i Sverige der den er ganske sjelden. Rhysodidae blir ofte regnet som en undergruppe av løpebiller (Carabidae). Kroppen er ganske flat. De er ganske små, slanke biller, gjerne rødlige eller brune på farge, ryggskjoldet (pronotum) har dype lengdefurer og dekkvingene har kraftige punktrader. Hodet er trekantet med små fasettøyne og kraftige, trådformede antenner. Disse billene presser seg gjennom død ved uten å etterlate seg synlige tunneler – veden lukker seg bak dem. De lever sannsynligvis av slimsopp.

## Systematisk inndeling

* Ordenen biller, **Coleoptera**
** Underordenen Adephaga
*** Familien **Rhysodidae** (eventuelt: Carabidae, Rhysodini)
**** Slekten *[[Arrowina]]* Bell & Bell, 1978 (den palearktiske sone, Indomalaya)
**** Slekten  *[[Clinidium]]* Kirby 1835
**** Slekten  *[[Dhysores]]* Grouvelle 1903 (Afrika)
**** Slekten  *[[Grouvellina]]* Bell & Bell 1978 (Madagaskar, Komorene)
**** Slekten  *[[Kaveinga]]* Bell & Bell 1978 (Australasia)
**** Slekten  *[[Kupeus]]* Bell & Bell 1982 (New Zealand)
**** Slekten  *[[Leoglymmius]]* Bell & Bell, 1978 (Australia)
**** Slekten  *[[Medisores]]* Bell & Bell, 1987 (Sør-Afrika)
**** Slekten  *[[Neodhysores]]* Bell & Bell 1978 (Sør-Amerika)
**** Slekten  *[[Omoglymmius]]* Ganglbauer, 1891
**** Slekten  *[[Plesioglymmius]]* Bell & Bell, 1978
**** Slekten  *[[Rhysodes]]* Germar 1822 (Paleac)
***** ***Rhysodes sulcatus*** (Fabricius, 1787)
**** Slekten *[[Rhyzodiastes]]* Fairmaire 1895
**** Slekten *[[Shyrodes]]* Grouvelle, 1903 (Indomalaya)
**** Slekten *[[Sloanoglymmius]]* Bell & Bell, 1991 (Australia)
**** Slekten *[[Srimara]]*  Bell &  Bell, 1978 (Vietnam)
**** Slekten *[[Tangarona]]* Bell & Bell 1982 (New Zealand)
**** Slekten *[[Xhosores]]*  Bell &  Bell, 1978 (Sør-Afrika)
**** Slekten *[[Yamatosa]]*  Bell &  Bell, 1979

## Kilder
Bell, R.T. 1999. Tree of life – Rhysodini. http://tolweb.org/Rhysodini/67
## Eksterne lenker
*
Den italiensk-tyrkiske krig

**Den italiensk-tyrkiske krig** (tyrkisk: Trablusgarp Savaşı, «den tripolitanske krig»; italiensk: Guerra di Libia, «den libyske krig») ble utkjempet mellom kongedømmet Italia og det osmanske riket fra 29. september 1911 til 18. oktober 1912. Krigen endte med at Italia fikk kontroll over de osmanske provinsene Tripolitania Vilayet (Fezzan, Tripolitania og Kyrenaika), som til sammen kom til å utgjøre Italienske Libya. Ettersom italiensk tropper også okkuperte Dodekanesene, de gresktalende øyene vest i Egeerhavet ved Anatolia, inkludert Rhodos. Italia gikk med å gi tilbake Dodekanesene til det osmanske riket ved traktaten i Lausanne i 1912. Imidlertid førte den vage avtaleteksten til at det forble en provisorisk italiensk administrasjon på de greske øyene, og Tyrkia (som ble etablert etter det osmanske rike) ga avkall på alle krav på disse øyene i artikkel 15 ved den neste Lausannetraktaten i 1923.

Selv om denne krigen var en mindre konflikt, hadde den stor betydning i forspillet til den første verdenskrig. Da de så hvor lett Italia hadde beseiret det svekkede osmanske riket benyttet Balkanforbundet anledningen og angrep osmanerne, noe som startet den første balkankrig (1912-1913) før krigen med Italia var ferdig.

Den italiensk-tyrkiske krig så flere teknologiske fremskritt i krigføring, fremst blant de var bruk av fly. Den 23. oktober 1911 fløy en italiensk pilot, kaptein Carlo Piazza, rekognosering over tyrkiske linjer og den 1. november ble det første luftbombeangrep fra fly gjennomført mot tyrkiske tropper i Libya med en tidlig utgave av det tyske flyet Rumpler Taube. Osmanerne, som manglet antiluftvåpen, var de første som skjøt ned et krigsfly med geværer.

## Referanser


## Litteratur
* Askew, William C. (1942): ''Europe and Italy's Acquisition of Libya, 1911–1912'' , Durham, North Carolina: Duke University Press
* Beehler, William Henry (1913): ''The history of the Italian-Turkish War, September 29, 1911, to October 18, 1912''.  Opptrykk: Harvard University Press, 2008

## Eksterne lenker
*
Lepicerus

* *[[Lepicerus bufo]]*
* *[[Lepicerus inaequalis]]*

***Lepicerus*** er en slekt av biller, og er eneste undergruppe av **Lepiceridae** som tilhører gruppen Myxophaga. Det er bare kjent to arter, begge ble beskrevet fra Mexico men har blitt funnet så langt sør som Venezuela. Disse billene lever i kolonier og graver tunneler på gruset mark under steiner, enten på elvebredder eller i skog. Som andre medlemmer av gruppen Myxophaga lever de trolig av alger.

## Utseende
Små (1,5 – 2&nbsp;mm), knudrete biller. De er ganske brede og flate. Antennene består av bare fire ledd, det ytterste leddet er stort og trekantet. Brystskjoldet (pronotum) og dekkvingene har opphøyde, knudrete lengdelister, og brystskjoldets fremhjørner er fremoverskutte. Beina er korte, føttene (*tarsene*) består av bare ett ledd, med en enkelt, lang klo ytterst.

## Systematisk inndeling

* Ordenen biller, **Coleoptera**
** Underordenen Myxophaga
*** Familien **Lepiceridae**
**** ***Lepicerus bufo*** (Hinton, 1934)
**** ***Lepicerus inaequalis*** Motschulsky, 1855

## Eksterne lenker
* 
* Maddison, D.R. 1995. Tree of Life: Lepicerus, Lepiceridae. http://tolweb.org/Lepicerus/9048
* Mer informasjon på spansk, med bilder: https://web.archive.org/web/20050412045323/http://www.amatl.net/lepi.html
Cornelius Colbert

**Cornelius Colbert** (født 1888, død 8. mai 1916 var en irsk republikaner. Han var en av lederne for påskeopprøret i 1916, og ble henrettet for sin rolle i dette. 

Colbert ble født i Limerick. Familien flyttet da han var ung til Dublin. Han meldte seg inn i ungdomsbevegelsen Fianna Éireann, og ble i 1913 et av de første medlemmene av Irish Volunteers. Han kom inn i organisasjonens provisoriske komité, og var sannsynligvis det yngste medlemmet av dette styrende organet. Han meldte seg også inn i Irish Republican Brotherhood (IRB). Etter forepørsel fra Pádraig Pearse begynte han å jobbe som drillinstruktør på Pearse' skole St. Enda's School. 

Han var en strengt religiøs katolikk, som holdt seg unna tobakk, alkohol og banning, såvel som dansing i fastetiden. 

Under påskeopprøret hadde han kapteins grad i Volunteers, og var plassert i 4. bataljon av organisasjonens Dublinbrigade, under kommando av Éamonn Ceannt. Colbert fikk ansvaret for å ta kontroll over Watkin's Brewery. Det viste seg at denne posisjonen var for stor for hans lille styrke, samt at den var uten taktisk betydning. Han tok derfor i stedet kontroll over Jameson's Destillery, hvor han *de facto* var kommandant. 

Etter at opprørerne overgav seg ble han stilt for krigsrett og dømt til døden. Han ble henrettet i Kilmainham fengsel ved skyting den 8. mai 1916.

Colbert stasjon i Limerick er oppkalt etter ham.

## Referanser
Landslaget for lokalhistorie

**Landslaget for lokalhistorie** er en paraplyorganisasjon for lokalhistorielagene i Norge. Landslaget ble stiftet i 1920 og arbeider for å vekke interessen og øke kjennskapen til lokalhistorie og kulturvern og slik arbeide for å gagne lokal og nasjonal kulturarv og kulturvekst i det hele. 

Landslaget for lokalhistorie har 381 medlemslag med ca. 72 000 enkeltmedlemmer. 

Landslaget er medlem av Norges kulturvernforbund.

## Referanser


## Eksterne lenker
* 
*
Sprint Cup Series

**Sprint Cup** er den øverste klassen i motorsporten NASCAR (National Association for Stock Car Auto Racing).

## Historie
Fra 1928 til 1945 ble *Bootleggers Run* arrangert på øde landeveier i Nord-Carolina. Dette var svært populært blant befolkningen, og bilene som ble brukt hadde ofte blitt trimmet for å kunne kjøre fra politiet i forbindelse med distribusjon av hjemmebrent.

### Grand National
Fra 1950 til 1971 het den øverste klassen i NASCAR *Grand National*, som ikke har sammenheng med dagens *Busch Grand National Series* (nå Nationwide Series).

### Winston Cup
Fra 1972 til 2003 het NASCARs øverste klasse *Winston Cup Series*. Klassen ble sponset av R. J. Reynolds Tobacco (RJR) som en del av markedsføringen av deres sigarettmerke Winston. I de senere år ble sponsoratet kontroversielt i forbindelse med at USAs lovgivning rundt sigarettreklame ble skjerpet.

### Nextel Cup
I 2003 trakk RJR seg ut av NASCAR-sponsoratet, og telekommunikasjonsselskapet Nextel kom inn. Fra sesongen 2004 fikk derfor NASCARs øverste klasse navnet **Nextel Cup**.

### Sprint Cup
Sammenslåingen av selskapene Nextel og Sprint førte til at serien fra 2008-sesongen kalles **Sprint Cup**. (Navnet *Sprint Cup* kan skape forvirring fordi det allerede er en klasse i racing med biler kalt *sprint cars*, som ikke har noe å gjøre med *stock cars*, som brukes i NASCAR.)

### Sesongen
Sesongen åpner midt i februar med Daytona 500 på Daytona International Speedway. Det kjøres totalt 36 løp frem til slutten av november. De siste 10 løpene inngår i "Chase for the Sprint Cup". Før det 26. racet skilles de 12 beste kjørerne ut, og poengene fra tidligere nullstilles og en ny sammelagtliste lages basert på hvor mange seire kjørerne har i de 25 første løpene. Det er så en av de 12 i "The Chase" som vinner sluttstillingen og Sprint Cup.
## Eksterne lenker
*
Norges Husflidslag

**Norges Husflidslag** er en kultur- og interesseorganisasjon som arbeider for å styrke den levende husflidstradisjonen i Norge ved å organisere aktiviteter og tiltak som utvikler husflidsfaglig interesse og kunnskap, produksjon og omsetning. Norges Husflidslag ble stiftet i 1910. I 2017 hadde organisasjonen  medlemmer, 360 lokallag, 36 tilknytta husflidsbutikker som er hel- eller deleid av fylkes- og/eller lokallag i Norges Husflidslag, og 150 husflidshåndverkere.
 
Norges Husflidslag er medlem av Norges kulturvernforbund og Studieforbundet kultur og tradisjon. I 2014 ble organisasjonen akkreditert av UNESCO som Ikke-statlig organisasjon (NGO) med ekspertise innenfor immateriell kulturarv, som den tredje organisasjonen i Norge.

## ''Norsk Husflid''
Norges Husflidslag har siden 1964 gitt ut medlems- og fagbladet *Norsk Husflid*, som har husflid og håndverk som tema. Det redaksjonelle fokuset er på bunad, strikk, vev, tre, broderi, skinn, glass, tekstil, tradisjoner og design. Bladet har et opplag på mer enn  eksemplarer.

## Arbeid på lokalplan
Det frivillige arbeidet i lokal- og fylkeslagene består blant annet i arrangementer som for eksempel utstillinger og kursvirksomhet. Organisasjonen tilbød i samarbeid med Studieforbundet kultur og tradisjon i 2013 om lag  kurs- og studietimer innenfor blant annet vev, bunadssøm, tre og metall. 

## Husflidskonsulentene
Per 2017 har Norges Husflidslag 18 husflidskonsulenter, én produktkonsulent og én barne- og ungdomskoordinator. Husflidskonsulentene representerer Norges Husflidslag i fylkene, og er fagfolk som yter service til organisasjonen, husflidhåndverkerne, fylkeskommunen, skoler og andre som ønsker råd eller veiledning. Mange husflidskonsulenter er også drivkrafter i nasjonale og lokale/regionale prosjekter.

## Ung Husflid
Barn og unge (0-26 år) er et viktig satsingsfelt med en egen koordinator i Norges Husflidslag. 

Et område som er en del av Ung Husflid-satsingen er REFLID, der gjenbruk av materialer og (u)tradisjonell tilpasning av teknikker for å skape nye uttrykk står sentralt.

## Referanser


## Eksterne lenker
* 
* Ung Husflid
* REFLID
*
Norsk Forening for Fartøyvern

**Norsk Forening for Fartøyvern** er en interesseorganisasjon som ble stiftet i 1985. Foreningen har som formål å fremme bevaring av verneverdige fartøyer etter antikvariske prinsipper, fremme samarbeid mellom fartøyeierne og styrke de menneskelige ressurser og materielle vilkår knyttet til vernearbeidet, og ha en enhetlig opptreden overfor myndighetene.

Medlemskap i foreningen tegnes for fartøyet, ikke for personer. Per 2019 var i alt 187 fartøyer medlem av Norsk Forening for Fartøyvern, og over 10&nbsp;000 personer var per 2019 tilknyttet et eller flere av disse fartøyene.

Foreningen mottar tilskudd fra Riksantikvaren.

Foreningen er medlem av Norges kulturvernforbund.

## Medlemsfartøyene
Medlemsfartøyene utgjør en variert samling av dekkede eller større åpne fartøyer som:
* fiskefartøyer
* redningsskøyter
* galeaser
* jakter
* slepebåter
* passasjerskip

## Nytt om fartøyvern
Norsk Forening for Fartøyvern gir ut nyhetsbrevet *Nytt om fartøyvern*. Dette når ut til om lag 1035 faste abonnementer.

## Styret
Styret er alle medlemmenes tillitsvalgte og skal ivareta medlemmenes interesser mellom årsmøtene, og representerer foreningen utad. Styret består (per 2023) av en leder, en nestleder, fem styremedlemmer og et varamedlem. 

#### Styrets medlemmer og fartøyene de representerer:

## Sekretariatet
Sekretariatet holder til i Oslo, og deler lokaler med flere av medlemsorganisasjonene i Norges kulturvernforbund i Øvre Slottsgate 2b. Siden 2013 er Hedda Lombardo foreningens generalsekretær.

## Referanser


## Eksterne lenker
* 
*
Ernst Benda

**Ernst Benda** (født 15. januar 1925 i Berlin, død 2. mars 2009 i Karlsruhe) var en tysk jurist og politiker (CDU). 

## Liv og virke
Han tok artium i 1943 og tjenestegjorde i marinen til 1945. Deretter studerte han jus ved Humboldt-universitetet og tilhørte det siste fritt valgte studentrådet. Våren 1948 ble han utvist fra universitetet, etter at kommunistene strammet grepet, og reiste til USA hvor han studerte ved universitetet i Wisconsin-Madison, for så å fortsette studiene ved Freie Universität Berlin. Han tok den andre juridiske statseksamen i 1955 og virket fra 1956 som advokat i Berlin.

Som leder for Junge Union i Vest-Berlin hørte han sammen med Rainer Hildebrandt til grunnleggerne av den antikommunistiske Kampgruppen mot umenneskelighet. Senere ble han medlem av Berlins parlament (1954–57) og det tyske parlamentet (1957–71), føderal statssekretær (1967–68) og deretter innenriksminister (1968–1969) i regjeringen Kiesinger og president for Forfatningsdomstolen (1971–83). I 1984 ble han professor ved universitetet i Freiburg im Breisgau. Han har også vært president for den protestantiske kirkedagen (1993–95).

Han har mottatt storkorset av Republikken Italias fortjenstorden (1974), det store ærestegnet i gull for fortjenester for Republikken Østerrike (1975) og storkorset av Bundesverdienstkreuz (1983). I 1974 ble han utnevnt til æresdoktor ved det juridiske fakultet ved universitetet i Würzburg og i 1987 mottok han Heinz-Herbert Karry-prisen.

## Publikasjoner
* *Verfassungsprobleme der Großen Koalition*, i: *Die Große Koalition 1966 – 1969. Eine kritische Bestandsaufnahme*, Freudenstadt 1969, Seiten 162 – 168.
* *Zukunftsfragen der Parlamentarischen Demokratie*, i: Zeitschrift für Parlamentsfragen, Jg. 1978, Heft 4, Seiten 510 – 521.
* *Meinungsforschung und repräsentative Demokratie*, i: Horst Baier, Mathias Kepplinger, Kurt Reumann, *Öffentliche Meinung und sozialer Wandel*, Opladen 1981, Seiten 96 – 104.
* *Das Verhältnis von Parlament und Bundesverfassungsgericht*, i: Uwe Thaysen, Roger H. Davidson, Robert G. Livingstone, *US-Kongreß und Deutscher Bundestag*, Opladen 1988, Seiten 217 – 232.

## Referanser


## Litteratur
* Eckart Klein, *Grundrechte, soziale Ordnung und Verfassungsgerichtsbarkeit. Festschrift für Ernst Benda zum 70. Geburtstag*, Heidelberg, 1995.

## Eksterne lenker
* 
*
Verkshøyde

**Verkshøyde** er et begrep innenfor opphavsretten som setter en nedre grense for hva det er mulig å oppnå etterligningsbeskyttelse for. I kravet ligger at objektet på gjenstandsplanet må være preget av litterær eller kunstnerisk selvstendighet. Derimot kreves det ikke litterær eller kunstnerisk kvalitet. Frembringelsen må være et resultat av en skapende innsats, og det som er skapt må fremstå som originalt. Høyesterett omtaler innholdet i verkshøydebegrepet i  Rt. 2007 s. 1329, avsnitt 43: «For at en frembringelse skal ha karakter av "åndsverk" i åndsverkslovens forstand, må den være resultat av en individuelt preget skapende innsats, og ved denne innsatsen må det være frembrakt noe som fremstår som originalt».

Kravet er ikke strengt. Så lenge det foreligger mulighet for variasjon, vil derfor de fleste typer litterære eller kunstneriske uttrykk være åndsverk. Et annet spørsmål er om de er opphavsrettslig selvstendige. Dette er imidlertid en vurdering som løses annerledes, verkshøydevurderingen må derfor ikke blandes sammen med plagiatvurderingen.

*Jusleksikon* definerer begrepet som «den grad av individuell, skapende åndsinnsats som et verk, et arbeid eller en frembringelse må bære preg av for at den skal kunne karakteriseres som åndsverk og dermed nyte opphavsrettslig vern etter åndsverkloven. Det er et skjønnsmessig spørsmål hvor grensen for verkshøyde går, og kravene vil variere alt etter hva slags verk det dreier seg om.»

I den ovennevnte høyesterettsdom heter det «Som veiledende hjelpemidler til å fastlegge den nedre grense for opphavsrettsbegrepet har det i teori og rettspraksis i de andre nordiske land blant annet vært lagt vekt på om det er usannsynlig at en annen opphavsmann ville ha frembrakt et identisk verk, og i hvilken grad den som har frembrakt verket, har stått overfor valgmuligheter, se nærmere Rognstad, op.cit. side 26-27. Disse retningslinjene vil etter min mening kunne bidra med en viss veiledning, men de kan ikke tas for bokstavelig. Det avgjørende er om det ved en individuell skapende innsats er frembrakt noe som fremstår som originalt.»

Åndsverkloven gir ikke vern ved såkalte «dobbeltfrembringelser». Det er i teorien mulig at to personer uavhengig (og uvitende) av hverandre frembringer to identiske, eller svært like åndsverk. Begge disse verk vil da ha fullt vern som åndsverk, og den ene kan ikke ses som plagiat av den andre. I realiteten vil det her gjerne oppstå spørsmål om hvorvidt opphavsmannen hadde særlig mange valgmuligheter.

## Kilder
*
Giants Stadium

**Giants Stadium** var en amerikansk fotball arena som ble bygd for New York Giants. Senere flyttet også New York Jets til Giants Stadium. Arenaen var også en periode hjemmebane for fotballaget  Red Bull New York (tidligere Metrostars). Den har en kapasitet på 80 242 tilskuere. Den ble åpnet for første gang i 1976 og lå i East Rutherford (New Jersey). Giants Stadium ble revet i 2010. Den ble erstattet av New Meadowlands Stadium.
Bruce Springsteen skrev i 2009 låten "Wrecking Ball" til ære for Arenaen, som han anså som sin "hjemmebane".

## Referanser
Greg Barber

**Greg Barber** (født 26. mai 1980 i Kelowna i Canada) er en canadisk ishockeyspiller som for øyeblikket spiller forward for den italienske klubben SHC Fassa. Han kom til klubben foran 2007-sesongen fra norske eliteserieklubben Storhamar Dragons. og har tidligere spilt for UHL-klubben Rockford IceHogs, University of Denver, San Diego Gulls (ECHL), Hershey Bears (AHL), Quad City Mallards, San Antonio Rampage og Milwaukee Admirals (AHL). Barber regnes som en kraftig og målfarlig spiller med lang erfaring fra de amerikanske ligaene rett under NHL.

## Referanser


## Eksterne lenker
* 
* Spillerens profil på Storhamar Dragons.no
Sean Heuston

**Seán Heuston** (født 21. februar 1891 i Dublin, død 8. mai 1916 samme sted) var en irsk republikaner. Han var en av lederne for påskeopprøret i 1916, og ble henrettet for sin rolle i dette. 

## Liv og virke
Heuston var bare 19 år gammel under påskeopprøret, og var medlem av ungdomsbevegelsen Fianna Éireann. Han holdt posisjonen i Mendicity Institution ved Liffey i to dager sammen med omkring tyve menn på samme alder som ham selv. Det var opprinnelig meningen at stillingen bare skulle holdes et par timer. 

Etter at opprøret var slått ned ble han stilt for krigsrett og dømt til døden. Han ble henrettet ved skyting i Kilmainham fengsel den 8. mai 1916, som den yngste av opprørslederne.

Heuston stasjon, hvor han en periode jobbet på trafikklederkontoret, er oppkalt etter ham. Det samme gjelder Seán Heuston Bridge rett ved stasjonen.

## Referanser


## Litteratur
* John Gibney: *Seán Heuston*, Dublin: O'Brien Press, 2013.
Thomas Kent

**Thomas Kent** (født 29. august 1865 i Castlelyons i County Cork i Irland, død 9. mai 1916 i Collins Barracks i Cork) var en irsk nasjonalist. Han ble henrettet etter å ha vært innblandet i en skuddveksling Royal Irish Constabulary (RIC) i forbindelse med påskeopprøret.

## Liv og virke
### Bakgrunn
Kent var fra en kjent nasjonalistisk familie i Castlelyons i Cork. 

### Påskeopprøret
Flere av familiemedlemmene hadde planer om å være med på opprøret som brøt it i Dublin (Påskeopprøret), men da Eoin MacNeill sendte ut kontraordre trakk de seg. Da opprøret allikevel brøt ut i Dublin 24. april 1916 begynte RIC å arrestere sympatisører andre steder i landet. Da politiet kom til Kent-familiens hjem gjorde Thomas og hans brødre Richard, David og William motstand. Skuddvekslingen varte i fire timer, og en RIC-offiser ble drept mens David ble alvorlig såret. Brødrene ble til slutt tvunget til å overgi seg. Richard forsøkte da å flykte, men ble dødelig såret. 

Thomas og William ble stilt for krigsrett. William ble frikjent, men Thomas ble dømt til døde og henrettet ved skyting den 9. mai 1916. Med unntak av det spesielle tilfellet Roger Casement var han den eneste utenfor Dublin som ble henrettet som følge av påskeopprøret.

## Litteratur
* Declan Kiberd (utg.): *1916 Rebellion Handbook*. Mourne River Press, Dublin 1998, ISBN 1-902090-05-5
Teemu Kohvakka

**Teemu Kohvakka** (født 21. januar 1974 i Jyväskylä, Finland) er en finsk ishockeyspiller som spillet forward for blant annet for den norske eliteserieklubben Storhamar Dragons. Han kom til klubben før 2006-sesongen fra Stavanger Oilers, hvor han spilte i fem sesonger. Kohvakka har tidligere spilt for de finske klubbene JyP, Hermes, SaiPa, Diskos samt Besançon og regnes som en hardtarbeidene og målfarlig spiller. Kohvakka la opp etter å ha vunnet NM gull med Storhamar Dragons i sesongen 2007\2008.

## Referanser


## Eksterne lenker
* 
* Spillerens profil på Storhamar Dragons.no
* Spillerens profil på Stavanger Oilers.no
Lars Erik Hesbråten

**Lars Erik Ljøstad Hesbråten** (født 1. juli 1985 i Kongsvinger) er en norsk ishockeyspiller som for øyeblikket spiller forward og trener for Kongsvinger IL Ishockey siden 2019.

Lars Erik Hesbråten kom til den norske eliteserieklubben Storhamar Hockey fra Kongsvinger Knights før 2006-sesongen, men har tidligere hatt et opphold hos Storhamar Hockey i 2003-sesongen. Han har også spilt i Sparta Warriors 2011/12-sesongen, Stjernen 2012/13 og tilbake igjen i Storhamar høsten 2013 til 2019, fra 2019 var han tilbake i Kongsvinger IL Ishockey.

Lars Erik er storebror til ishockeyspiller Tom Ivar Hesbråten.

## Referanser


## Eksterne lenker
* Spillerens profil på Storhamar arkivet
*
Rutebilhistorisk Forening

**Rutebilhistorisk Forening** (RHF) eller **Norsk Rutebilhistorisk forening**, ble stiftet i Bergen 10. desember 1983. RHF er en ideell, uavhengig forening og har (per 2024) ca. 1&nbsp;600 medlemmer og 13 lokalavdelinger. Rutebilhistorisk Forening er medlem av Norges kulturvernforbund.

Rutebilhistorisk Forenings formål er å fremme interesse og forståelse for bussen som teknisk kulturminne og dens samfunnsmessige betydning i Norge. RHF driver et aktivt arbeid for å registrere og nedtegne karosseribyggerne og rutebilselskapenes historikk, ta vare på fotografier, arkivmateriell og gjenstander med tilknytning til bussdriften i Norge, samt restaurere veteranbusser. 

Norges første ordinære bilrute gikk fra Molde i nordøstlig retning til Batnfjordsøra i mai 1908. I Norge har det eksistert over 1&nbsp;000 rutebilselskaper og nær 300 karosserifabrikker. De aller fleste av disse var små selskap og har blitt oppkjøpt eller fusjonert til større selskap. RHF arbeider for at denne delen av norsk kulturhistorie blir tatt vare på og får sin plass i historien. 

Det første veteranbusstreff fant sted i 1987. Mønstring av veteranbusser har siden blitt arrangert hvert år, vanligvis i sammenheng med foreningens landsmøte. 

## Medlemsblad
RHF utgir tidsskriftet *Rutebil*, som (per 2024) kommer med 5 nummer i året. 

## Referanser


## Eksterne lenker
*
Billy Idol

**Billy Idol** (født **William Michael Albert Broad** 30. november 1955) er en britisk/amerikansk sanger, låtskriver, musiker og skuespiller. Han vokste opp i Stanmore i nordvestre London. Han var meget populær nesten over hele verden på 1980-tallet. Han startet i bandet Generation X som vokalist, men bandet ble aldri noen suksess, og han startet for seg selv og fikk sitt store gjennombrudd. Han har fremført tre konserter i Norge: Skedsmohallen ved Lillestrøm i 1990, Kalvøyafestivalen (Bærum) i 1991 og Kollenfest (Oslo) i 2012.

Han ble statsborger i USA i 2018.

## Kjente sanger
Hans mest kjente sanger er:
* *White Wedding*
* *Rebel Yell*
* *Eyes Without a Face*
* *Flesh For Fantasy*
* *To Be a Lover*
* *Cradle of Love*
* *Mony Mony*
* *Hot In The City*
* *Scream*

## Diskografi
* *Don't Stop* (1981, EP)
* *Billy Idol* (1982)
* *Rebel Yell* (1983)
* *Vital Idol* (1985)
* *Whiplash Smile* (1986)
* *Idol Songs: 11 of the Best* (1988)
* *Charmed Life* (1990)
* *Cyberpunk* (1993)
* *Greatest Hits * (2001)
* *VH1's Storytellers* (2002)
* *Essential Billy Idol* (2003)
* *Devil's Playground* (2005)
* Kings & Queens of the Underground (2014)
* *Bitter Taste* (EP, 2021)

## Referanser

## Eksterne lenker
* 
* 
* 
*
Közi

**Hagino Kouji** (萩野 貢司, født 29. mai 1972 i Niigata), også kjent som **Közi**, er mest kjent som gitarist i det japanske visual kei-bandet Malice Mizer. Közi begynte sin karriere i bandet GIRL. Siden gikk han over til Matenrou sammen med Mana, før de opprettet Malice Mizer i 1992.

I dag har Közi sin egen solokarriere, i tillegg til å være med i Eve of Destiny.

## Diskografi (solo)
### Album
* Izayoi No Tsuki (13. desember 2002) 
* Katarushisu [カタルシス] (11. mars 2004)
* LOKI N' ROLL (17. mai 2006) 

### Singler
* KHAOS/KINEMA (26. november 2003) 
* MEMENTO (1. desember 2004) 

### DVD
* LIVE COLLAGE 2004~2006 (29. mai 2007)

## Eksterne lenker
* 
* 
*
Moi-même-Moitié

**Moi-même-Moitié** (også bare kalt **Moitié**) er et kjent klesmerke for *[[Gothic Lolita]]-* og *[[Elegant Gothic Aristocrat |Aristocrat]]*-klær, som er en del av Lolita moten.
Designeren og skaperen er artisten Mana.

Det finnes to "kategorier" i Moitié:

***Elegant Gothic Lolita** (*EGL*) Som er simpelthen Gothic Lolita-klær.
***Elegant Gothic Aristocrat** (*EGA*) Aristocrat-klær er androgene lolitaklær.

## Eksterne lenker
* Moi-même-Moitié
* Moi-Même-Moitié internasjonal
Balkanforbundet

**Balkanforbundet** var en militærallianse inngått i 1912 mellom Bulgaria, Hellas, Montenegro og Serbia.

Opprinnelig var alliansen rettet mot Østerrike-Ungarns maktambisjoner på Balkan; alliansen ble derimot snart rettet mot Det osmanske rike.

Inspirert av italienernes seier over tyrkerne erklærte forbundet Tyrkia krig i 1912, og kom seirende ut av den første balkankrig. Forbundet gikk i oppløsning under den andre balkankrig i 1913, grunnet uenigheter om fordelingen av landområdene avstått av Tyrkia i 1912.

## Se også
*Balkankrigene

## Referanser
Kami (artist)

**Ukyou Kamimura** (神村右狂) også kjent som **Kami** (født 1. februar 1973 i Ibaraki, død 21. juni 1999) var trommeslager i det japanske visual kei-bandet Malice Mizer. Før Malice Mizer var Kami medlem av Kneuklid Romance. Hans symbol i bandet var en sommerfugl, og fargene lilla og rosa ble hans bandfarger. Han ble av mange omtalt som det mest jordnære og glade bandmedlemmet fordi han alltid livet opp stemningen blant de han var sammen med. Han døde av hjerneblødning den 21. juni, 1999.

Etter hans død skrev bandmedlemmeme flere sanger dedikert til ham, både før og etter hiatusperioden i Malice Mizer startet. På bursdagen hans året etter ga de ut et minialbum kalt Shinwa, med bl.a. to av Kamis egenkomponerte sanger samt et av bandets dediserte sanger, Saikai no Chi to Bara. Gackt, som forlot bandet fem måneder før Kamimuras død, lagde U+K og Emu - For my dear på starten av sin solokarriere. Közi og Yu~ki lagde en sang i 2004 kalt *Memento*, og Mana dediserte en sang fra sitt soloprosjekt, Moi Dix Mois, utelukkende til Kami.

## Eksterne lenker
* Butterfly Fanside
* Eternite Fanside
Simen Saxrud

**Simen Saxrud** (født 4. januar 1984 i Hamar) er en norsk tidligere ishockeyspiller. Han har blant annet spilt for den norske 1.-divisjonsklubben Comet. Han signerte for Comet før sesongen 2011/2012 etter en sesong som spiller for Lillehammer. Han forlot Storhamar Dragons før 2007–sesongen, hvor han var et resultat av klubbens ungdomssatsing og fikk sin eliteseriedebut mot Sparta Warriors i januar 2002. Da gikk han til Comet, ble der i to sesonger, før han før 2010/2011-sesongen signerte for Lillehammer.
Saxrud regnes som en fysisk sterk spiller og har spilt flere ungdomslandskamper for Norge.

Han er lillebror av Christian Saxrud.

## Referanser


## Eksterne lenker
* 
* Saxruds ankomst til IK Comet
Tetralogi

En **tetralogi** (også kalt *kvadrologi*) er en sammenhengende gruppe på fire verker innenfor et kunstnerisk område.

## Kjente tetralogier
*Operaene i Nibelungenringen av Richard Wagner
*Thomas Manns *Josef og hans brødre*
*Sigrid Undsets bøker om *Olav Audunsson*
**[[Aleksandriakvartetten]]* av Lawrence Durrell
*Twilight-serien av Stephenie Meyer
*''Alien''-filmene med Sigourney Weaver

## Se også
*Trilogi
*Pentalogi
*Hexalogi
*Heptalogi
Innocens XII

**Innocens XII** (født Antonio Pignatelli del Rastrello, 13. mars 1615 i Spinazzola i Kongedømmet Napoli, død 27. september 1700 i Roma) var pave fra 12. juli 1691 til sin død.

Han var sønn av markgreve Francesco Pignatelli di Spinazzola e Napoletano og Porzia Carafa di Minervino.

Pignatelli ble kardinalprest av *[[San Pancrazio (Roma)|San Pancrazio]] i 1681.

I 1692 sendte han ut den [[pavelig bulle|pavelige bullen]] *Romanum decet Pontificem* rettet mot [[kardinalnepote|nepotismesystemet]]. Bullen forbød framtidige paver å utnevne mer enn én pavelig slektning til kardinal.
== Episkopalgenealogi ==
Hans [[episkopalgenealogi]] er:

* Kardinal [[Guillaume d'Estouteville]] (1403-1483)
* [[Pave Sixtus IV]] (1414-1484) *bispeviet 1471
* [[Pave Julius II]] (1443-1513) *1481
* Kardinal [[Raffaele Sansoni Riario]] (1461-1521) *1504
* [[Pave Leo X]] (1475-1521) *1513
* [[Pave Klemens VII]] (1478-1534) *1517
* Kardinal [[Paul III|Alessandro Farnese]] (1468-1549) *1519
* Kardinal [[Francesco Pisani]] (1494-1570) *1527
* Kardinal [[Alfonso Gesualdo di Conza (Gonza)]] (1540-1603) *1564
* Pave [[Klemens VIII]] (1536-1605) *1592
* Kardinal [[Pietro Aldobrandini]] (1571-1621) *1604
* Biskop [[Laudivio Zacchia]] (1565-1537) *1605
* Kardinal [[Antonio (Marcello) Barberini (sr.)]] (1569-1646) *1625
* Kardinal [[Marcantonio Franciotti]] (1592-1666) *1637
* *Pave Innocens XII'' (1615-1700) *1652

## Referanser


## Eksterne lenker
* Biografi på The Cardinals of the Holy Roman Church
Åsebotn kraftverk

**Åsebotn kraftverk** er et vannkraftverk i Modalsvassdraget i Modalen kommune i Vestland. Kraftverket bruker vann fra Store Nordalsvatnet og Nedre Åsebotnsvatnet.

Nedslagsfeltet er på 27&nbsp;km² og tilsiget er på 85 mill. m³. Kraftverket utnytter et fall på 305 eller 419 meter avhengig av hvilke av de to magasinene som det tappes vann fra. Tunnelens lengde er 5,9&nbsp;km.

Kraftverket har installert en francisturbin med ytelse på 15 MW. Midlere årsproduksjon er på 64 GWh.

Etter at vannet er brukt i Åsebotn kraftverk renner det ut i Stølsvatn som er reguleringsmagasin for Steinsland kraftverk.

Kraftverket eies og driftes av BKK og var ferdig utbygget i 1994.

## Referanser


## Kilder
* NVE atlas
* NVE vannkraftdatabase
* Eviny
Steinsland kraftverk

**Steinsland kraftverk** er et vannkraftverk i Modalsvassdraget i Modalen kommune i Vestland. Kraftverket bruker vann fra Stølsvatn samt fra flere mindre bekkeinntak. Stølsvatn er regulert mellom 584 og  ved en  høy steinfyllingsdam.

Nedslagsfeltet er på , og tilsiget er på . Kraftverket utnytter et fall på . Driftstunnelens lengde er .

Det er installert to francisturbiner med total ytelse på . Midlere årsproduksjon er på .

Kraftverket eies og driftes av BKK og var ferdig utbygget i 1981.

Utbyggingen av vassdraget var omstridt og ble redusert i forhold til de opprinnelige planene. Stølsvann ligger ved inngangen til fjellområdet Stølsheimen.

## Referanser


## Kilder
* 
* NVE vannkraftdatabase
* Eviny
Gert Jynge

**Gert Hyld Jynge** (1904–1994) var en norsk maler, grafiker og tegner. Hans produksjon ble i hovedsak til i mellomkrigstiden, dvs. fra midt i 1920-årene frem til 1948, da han etter eget utsagn «la opp». Han stilte ut på Høstutstillingen en siste gang i 1961.

Jynge tilhørte en gruppe kunstnere som sto i opposisjon til den rådende norske, fransk-orienterte kunstretningen der Henrik Sørensen var en av de fremste representantene.

Gert Jynge var etter hvert uttalt ekspresjonistisk i sin form. Han hadde fem arbeider på den store utstillingen «1905-1935 EKSPRESJON!» i Munchmuseet i 2005, en utstilling med arbeider av kunstnergruppen Die Brücke, Edvard Munch og norske ekspresjonister fra mellomkrigstiden.

## Familie
Gert Jynge var sønn av jernbanedirektør og dikter Andreas Jynge og Ester Lind Jynge (f. Skjerden). Han var gift med maleren Ragnhild Langmyr (Jynge), født 10. november 1907, død 13. januar 2008.

## Referanser


## Litteratur
* Gjessing, Steinar: Studier i norsk modernistisk maleri 1930-40 : Bjarne Engebret, Erling Enger, Gert Jynge, Olav Strømme, Sigurd Winge, Rolf Nesch. – Oslo1977.
Jon Demon

**Jon Demon** er tittelen på og hovedpersonen i to barnebøker skrevet av illustratøren og barnebokforfatteren Reidar Kjelsen. Dette er humoristiske bøker som leker med tabu-ord og ordspill, og som er illustrert med detaljerte og groteske tegninger av forfatteren. Den symbolske underteksten gjør at bøkene kan passe bedre for ungdom enn små barn.

## Handling
I bok nummer én, *Jon Demon*, har hovedpersonen, som er en søt, liten demon, en drøm om å plage noen. Han roter seg bort i blant annet et bøllebeist, Jack Lemen, som er far til tusener, men vil helst være alene-pappa – helt alene, og sin egen far, Satan eller Gamle Eirik som han heter blant venner.

I *Jon Demon – Toer'n* møter Jon en hare som heter Hare Kristian. Hare Kristian forteller Jon at han burde bli snill. Men det er ikke lett for en liten jævel å lære seg å bli snill i en verden der alle hater hverandre fordi de har forskjellige guder. Ulvene har tatt over makta på jorda, og lever under mottoet «Ulvene Sluker Alt». De er i konstant konflikt med den asketiske lemen-flokken som har startet en terrororganisasjon ved navn Humus. De sprenger seg selv i lufta så ulvene får lemenade over hele seg.

## Se også
* Otto Monster

## Eksterne lenker
* Anmeldelse i Adresseavisa
* Anmeldelse i barnebokkritikk.no
* Anmeldelse i Stavanger Aftenblad
* Anmeldelse på poeten.no
* Anmeldelse i Oppland Arbeiderblad
The Understanding

***The Understanding*** er Röyksopps andre album. Albumet ble utgitt 12. juli 2005.  Svein Berge og Torbjørn Brundtland, som utgjør Röyksopp, synger selv på en del av sporene, noe som er nytt i fra det forrige albumet, Melody A.M. I tillegg nyttiggjør de seg av andre vokalister som Kate Havnevik («Only This Moment» og «Circuit Breaker»), Chelonis R. Jones («49 Percent») og bemerkelsesverdige Karin Dreijer Andersson fra The Knife («What Else Is There?»).

## Plasseringer

### VG-listen
*The Understanding* lå 35 uker på VGs albumliste i 2005 og 2006 med 1.-plass som beste plassering.

Spor 9: *What Else Is There?* nådde 4.-plass på VGs *Topp 20 Single* i 2006 og lå hele åtte uker på listen.

## Sporliste
### Disk 1
# «Triumphant»  – 4:20
# «Only This Moment»  – 3:55
# «49 Percent»  – 5:11
# «Sombre Detune»  – 4:52
# «Follow My Ruin» – 3:51
# «Beautiful Day Without You»  – 5:29
# «What Else Is There?»  – 5:17
# «Circuit Breaker»  – 5:24
# «Alpha Male»  – 8:11
# «Someone Like Me»  – 5:23
# «Dead to the World»  – 5:20
# «Tristesse Globale»  – 1:24

### Disk 2 (Delux-versjon)
# «Go Away»  – 3:52
# «Clean Sweep»  – 5:17
# «Boys»  – 4:45
# «Head»  – 5:03
# «Looser Now»  – 6:04

## Referanser


## Eksterne lenker
*
Albrecht av Østerrike (1817–1895)

**Albrecht av Østerrike** (født 3. august 1817 i Wien, død 18. februar 1895 i Arco) var erkehertug av Østerrike, hertug av Teschen og søskenbarn til kong Oscar IIs dronning Sofie av Norge og Sverige. Han giftet seg 1. mai 1844 med Hildegarde, datter til Ludwig I av Bayern.

Han var eldste sønn til erkehertug Karl av Østerrike (1771) og Henriette av Nassau. Han var general i den østerrikske hær og ble generalfeltmarskalk i 1888. Albrecht hadde sin residens i Albertina i Wien.

## Barn
* Erkehertuginne Maria Theresia av Østerrike (1845–1927)
* Erkehertug Karl av Østerrike (1847–1848)
* Erkehertuginne Mathilde av Østerrike (1849–1867)

## Referanser
Steffen Thoresen

**Steffen Thoresen** (født 3. juni 1985) er en norsk ishockeyspiller som per 2023 spiller forward for Manglerud Star i Elitehockeyligaen. Thoresen spilte for de svenske klubbene Färjestad jr og Skåre BK som ungdom, før han gikk til Storhamar i 2004 og debuterte for A-laget mot Frisk Asker Tigers i september samme år. I 2007 spilte han 22 kamper for Växjö Lakers i Hockeyallsvenskan, og gikk senere i sesongen til Vålerenga Ishockey. I 2013 signerte han for den norske eliteserieklubben Lørenskog Ishockeyklubb hvor han spilte til 2017, da han gikk tilbake til Storhamar Dragons.

Steffen Thoresen er sønn av trener Petter Thoresen og lillebror av Patrick Thoresen.

## Klubber
* Storhamar Hockey
* Lørenskog Ishockeyklubb
* Färjestad jr
* Skåre BK
* Växjö Lakers
* Vålerenga Ishockey
*Manglerud Star

## Referanser


## Eksterne lenker
* 
* Spillerens profil på Storhamar Dragons.no
Nygard kraftverk

**Nygard kraftverk** er et vannkraftverk i Modalen-Eksingadalsvassdragene i Modalen kommune i Vestland.

Det er installert en francisturbin med ytelse på 56 MW. Midlere årsproduksjon er på 91 GWh.

Kraftverket er et pumpekraftverk og er innsprengt i fjell.

Kraftverket eies og driftes av BKK og var ferdig utbygget i 2005.

## Referanser


## Kilder
* 
* NVE vannkraftdatabase
* Eviny
Kristian Forsberg

**Kristian Forsberg** (født 5. mai 1986 i Oslo) er en norsk tidligere ishockeyspiller som spilte for Stavanger Oilers fram til 2020. Han kom fra svenske MoDo før 14/15-sesongen. Før det spilte han i Storhamar Dragons fra 2005 til 2009. Forsberg regnes som en spiller som utmerker seg i undertallsspill og har Furuset som moderklubb.

Forsberg har deltatt i åtte VM og to OL for det norske landslaget.

## Referanser


## Eksterne lenker
* 
*  Spillerens profil på Storhamar Dragons.no
The Mars Volta

**The Mars Volta** er et rockeband fra USA, dannet av Cedric Bixler-Zavala, Omar Rodriguez-Lopez, Isaiah Ikey Owens og Jeremy Ward i 2001. Musikken deres hadde trekk fra progressiv rock, psykedelisk rock og punk. 

Bandet valgte å bruke **The** i navnet for ikke å forveksles med det franske elektronikabandet *Mars Volta*.

## Utgivelser

**LP-er/studioalbum:**

* *[[De-Loused in the Comatorium]]* – 24. juni 2003
* *[[Frances the Mute]]* – 1. mars 2005
* *[[A Missing Chromosone]]* – 12. july 2005
* *[[Amputechture]]* – 12. september 2006
* *[[The Bedlam in Goliath]]* – 29. januar 2008
* *[[Octahedron]]* – 29. juni 2009
* *[[Noctourniquet]]* – 26. mars 2012
* *The Mars Volta* – 16. September 2022
* *Que Dios Te Maldiga Mi Corazón* – 2023
* *Lucro Sucio; Los Ojos del Vacío* – 2025

**EP-er:**

* *[[Tremulant EP]]* – 2. april 2002
* *[[Live EP]]* – 16. desember 2003

**Konsertalbum:**

* *[[Scabdates]]* – 8. november 2005

## Medlemmer
*Omar Rodriguez-Lopez – gitar, produksjon (siden 2001)
*Cedric Bixler-Zavala – vokalist (siden 2001)
*Isaiah Ikey Owens – keyboard (siden 2001)
*Juan Alderete – bass (siden 2003)
*Marcel Rodriguez-Lopez – perkusjon, synthesizer (siden 2003)
*Dave Elitch - trommer

### Tidligere medlemmer
**Lyd**
*Jeremy Michael Ward – (2001 – 2003)

**Trommeslagere**
*Jon Theodore – (2001 – juli 2006)
*Blake Fleming – (august 2001 – juli-oktober 2006)
*Deantoni Parks – (oktober-november 2006)
*Thomas Pridgen – (2007 – november 2009)

**Bassister**
*Eva Gardner – (2001 – 2002)
*Ralph Jasso – (2002)
*Jason Lader – (2003)
*Flea – (2003, på *[[De-Loused in the Comatorium]]*)

**Keyboard**
*Linda Good – (2002)

## Tilknyttede band og prosjekter
*At the Drive-in  
*De Facto
*The Omar Rodriguez-Lopez Group

## Eksterne lenker
* 
* 
* 
* 
* Fanklubb og diskusjonsforum 
* Offisiell MySpace-side
William Wisting

**William Wisting** er en fiktiv politietterforsker ved Larvik politistasjon, og hovedperson i flere av Jørn Lier Horsts kriminalromaner. Bokserien har også dannet forelegg for en TV-serie med tittelen *[[Wisting (TV-serie)|Wisting]]*.

## Om hovedpersonen
William Wisting presenteres i bøkene som en fiktiv etterkommer av polfareren Oscar Wisting.

## Wisting-bøkene
* 2004: *[[Nøkkelvitnet]]* 
* 2005: *Felicia forsvant* 
* 2006: *Når havet stilner* 
* 2007: *Den eneste ene* 
* 2009: *Nattmannen* 
* 2010: *Bunnfall* 
* 2011: *Vinterstengt* 
* 2012: *Jakthundene* 
* 2013: *Hulemannen* 
* 2015: *Blindgang* 
* 2016: *Når det mørkner* 
* 2017: *Katharina-koden* 
* 2018: *Det innerste rommet* 
* 2019: *Illvilje* 
* 2020: *Sak 1569* 
* 2021: *Grenseløs* 
* 2022: *Forræderen* 
* 2024: *Tørt land*, Bonnier forlag
* 2025: *Den siste saken*, Bonnier forlag

## TV-serie
Første sesong av TV-serien *[[Wisting (TV-serie)|Wisting]]* hadde premiere i april 2019.

## Referanser
Hellandfoss kraftverk

**Hellandsfoss kraftverk** er et elvekraftverk i Modalsvassdraget i Modalen kommune i Vestland.

Kraftverket utnytter fall fra inntak ved Almelid til stasjonen nedenfor Hellandsfossen. Det er det lavestliggende kraftverket i vassdraget. Kraftstasjonen ligger like ved Hellandsfossen kraftverk drevet Modalen kraftlag.

Inntaket er regulert ved hjelp av en vannfylt gummiluke i form av en gummipølse som ligger på tvers av elven. Hensikten er å sikre konstant vannstand.

Nedslagsfeltet er på , og tilsiget er på . Kraftverket utnytter et fall på . Driftstunnelens lengde er .

Det er installert en francisturbin med ytelse på . Midlere årsproduksjon er på .

## Referanser


## Kilder
* 
* NVE vannkraftdatabase
* Eviny